CELEX: 32016R2224
Language: el
Date: 2016-12-05 00:00:00
Title: Εκτελεστικός κανονισμός (ΕΕ) 2016/2224 της Επιτροπής, της 5ης Δεκεμβρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

10.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 336/22
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2224 ΤΗΣ ΕΠΙΤΡΟΠΉΣ
   της 5ης Δεκεμβρίου 2016
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2016.
      
         
            Για την Επιτροπή
         
         Stephen QUEST
         
            Γενικός Διευθυντής
         
         
            Γενική Διεύθυνση Φορολογίας και Τελωνειακής Ένωσης
         
      
   
   
      (1)  ΕΕ L 269 της 10.10.2013, σ. 1.
   
      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Ηλεκτρική συσκευή (καλούμενη «ασύρματος προσαρμογέας ηχείων») σε περίβλημα με διαστάσεις περίπου 52 × 52 × 13 mm και βάρος 26 g.
                  Ο ασύρματος προσαρμογέας ηχείων αποτελείται από:
                  
                              —
                           
                           
                              ενσωματωμένη επαναφορτιζόμενη μπαταρία,
                           
                        
                              —
                           
                           
                              ψηφιακό/αναλογικό μετατροπέα,
                           
                        
                              —
                           
                           
                              πομπό και δέκτη που βασίζονται στην τεχνολογία Bluetooth (προηγμένο προφίλ διανομής ήχου) (A2DP),
                           
                        
                              —
                           
                           
                              θύρα φόρτισης USB και
                           
                        
                              —
                           
                           
                              θύρα εισόδου/εξόδου ήχου 3,5 mm, για τη σύνδεση σε σύστημα ηχείων (δεν περιλαμβάνεται κατά την προσκόμιση στο τελωνείο).
                           
                        Η συσκευή επιτρέπει στον χρήστη να ακούει μουσική από έξυπνο τηλέφωνο ή παρόμοια φορητή συσκευή σε οικιακό ηχητικό σύστημα ή μέσω χωριστών μεγαφώνων.
                  Το ηχητικό σήμα αποστέλλεται ασύρματα μέσω Bluetooth από το έξυπνο τηλέφωνο στη συσκευή. Στη συσκευή, το ψηφιακό σήμα μετατρέπεται σε αναλογικό σήμα και αποστέλλεται με καλώδια στο οικιακό ηχητικό σύστημα ή στα χωριστά μεγάφωνα. Η συσκευή έχει κουμπί παύσης/αναπαραγωγής που επιτρέπει τη διακοπή και την έναρξη της μουσικής, αλλά δεν επιτρέπει την επιλογή της μουσικής ή τη ρύθμιση της έντασης του ήχου.
               
               
                  8517 62 00 
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8517  και 8517 62 00 .
                  Δεδομένου ότι η συσκευή μπορεί μόνο να στέλνει και να λαμβάνει ηχητικά σήματα ασύρματα μέσω Bluetooth (A2DP) και δεν δημιουργεί η ίδια το ηχητικό σήμα ούτε παράγει τον ήχο, δεν μπορεί να θεωρηθεί συσκευή αναπαραγωγής του ήχου. Επομένως, η κατάταξη στην κλάση 8519  αποκλείεται.
                  Η λειτουργία της συσκευής συνίσταται στη λήψη ηχητικών δεδομένων, ασύρματα, από συσκευή (για παράδειγμα κινητό τηλέφωνο) και στη μετάδοση των εν λόγω δεδομένων, με τη χρήση καλωδίων, στα μεγάφωνα. Η λειτουργία της λήψης, της μετατροπής και της μετάδοσης δεδομένων καλύπτεται από το κείμενο του κωδικού ΣΟ 8517 62 00 .
                  Η συσκευή πρέπει επομένως να καταταχθεί στον κωδικό ΣΟ 8517 62 00  ως συσκευή για τη λήψη, τη μετατροπή και τη μετάδοση της φωνής ή άλλων δεδομένων.